《马嵬八景次韵为阎方伯赋 其六 宝刹晨钟》
明代·程敏政

宝坊高处地幽偏，钟响常疑落半天。旅次唤醒尘土梦，上方惊散海云眠。

纱笼客诮非时饭，锡杖僧开午夜禅。看院鹤鸣如应答，一声声出薜萝烟。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。